- GUYAŊINYAMIRRIYAMA YUKURRA ROMDHU
- <
- 1
- >

DEUTERONOMY
Guyaŋinyamirriyama yukurra ḻakarama Godku rom nhanukalayŋumirriwu yolŋu'‐yulŋuwu
1
Dhiyaŋunydja‐wala marrtjiya, bala märraŋana yana ŋunhiyi wäŋa Godkuna
1:1–8 (It is time to go in and possess the land)
1-5 Dhuwalana malanha ŋunhi dhäruktja ŋunhi ŋayi *1:1-5 MosesMawtjitjthu waŋana yukurrana ḻakaraŋala bukmakku ŋurikiyi †1:1-5 IsraelYitjuralpuyŋuwu yolŋu'‐yulŋuwu, ŋunhi walala yukurrana nhinana ŋunhala ŋanhdharkŋura wäŋaŋura wiraŋŋura, dhimurru'ŋura gali'ŋura ‡1:1-5 JordanDjodanŋura mayaŋ'ŋura. Yo, 40‐na dhuŋgarranydja liŋguna djuḻkthurruna ŋuliŋurunydja ḏaykun'ŋuru ŋunhi walala gonha'yurrunana §1:1-5 EgyptYetjip wäŋa, ga ŋunhiliyinydja wäŋaŋura walala yukurrana nhinana, galkurruna yukurrana marrtjinyarawu gulŋiyinyarawuna bala *1:1-5 CanaanGaynanlilina. Bala ŋayi Mawtjitjthu ḻakaraŋala yukurrana bitjarrana walalambala, dhunuk‐dhunukmirriyaŋalana Godku romnha malanha. 6 Ŋayi waŋananydja bitjarra, “Ŋunhala ŋunhi bukuŋuranydja †SinaiDjäniyanydja yäkuŋura Garrayyu ŋilimurruŋgala Godthu waŋana bitjarra, ‘Dhiyalanydja bukuŋura ŋunhi nhuma yukurrana nhinana märr‐weyinnha. 7 Gonha'yurrana dhuwalayi wäŋanhanydja, ga marrtjiya mukthurrana‐wala yana. Wekaŋalanydja ŋarra ŋunhi ŋunhiyinydja wäŋa Gaynanbuynydja nhumalaŋguway, bukmak ŋunhi ŋarra dhawu'‐nherrara yukurrana ŋäthili nhumalaŋgalaŋuwala märi'muwala. 8 Ŋunhiyi wäŋanydja nhumalaŋguway yana. Marrtjiyana‐wala yana, bala gulŋiyiyana ŋunhiwalayi wäŋalilinydja. Djaw'yurrana yana ŋuliŋuruyi miriŋuwalanydja, bala nhiniyana wäŋaraŋana yukirriya, märr yurru ŋunhiyi wäŋanydja goŋŋura nhumalaŋgalaynha yana.’ ” Ga bitjarra ŋayi yukurrana God waŋananydja.

- GUYAŊINYAMIRRIYAMA YUKURRA ROMDHU
- <
- 1
- >

*1:1-5 1:1-5 Moses

†1:1-5 1:1-5 Israel

‡1:1-5 1:1-5 Jordan

§1:1-5 1:1-5 Egypt

*1:1-5 1:1-5 Canaan

†1:6 Sinai

© 1989, 2017 Bible Society of Australia